Oporavak je skoro gotov: Mirko se vraća na TV u ulogu lovca

Natjecatelji ‘Potjere’ ponovno će svoje znanje odmjeravati s Miočićem. Nakon odlaska iz kviza zbog zdravstvenih problema Miočić se vraća ekipi lovaca

<p>Moram odraditi drugu etapu fizikalne terapije, no mnogo mi je bolje. Volio bih se vratiti ekipi ‘Potjere’ već sredinom jeseni, rekao je <strong>Mirko Miočić</strong> (60).</p><p>Jedan od najpoznatijih kvizaša, kako doznajmo, trebao bi se pridružiti lovcima Morani Zibar, Deanu Kotigi i Krešimiru Sučeviću Međeralu. Snimanje kviza već je počelo. Ovisno o njegovu drugom boravku u toplicama, naknadno će u “Potjeri” natjecateljima svojim znanjem parirati i omiljeni Miočić. Liječnički tim koji s Mirkom radi na fizikalnoj terapiji je optimističan, pa je njegov povratak na male ekrane nakon više od šest mjeseci izbivanja sve izgledniji.</p><h2>Odmor u Rtini s mamom</h2><p>- Njegovo mjesto ga čeka, a kad će se vratiti, ovisi o njegovu zdravstvenom stanju. Ekipa HTV-a želi mu brzi oporavak i povratak - rekli su nam na državnoj televiziji. Miočić se proteklih tjedana odmarao u obiteljskom domu u Rtini gdje živi s bratom Marijanom i majkom, a u srpnju je proslavio 60. rođendan. Sprema se za ponovni odlazak u toplice gdje će zapečatiti svoj višemjesečni oporavak i, najavljuje, vratiti se u kondiciju u kakvoj je bio uoči iznenadnog odlaska u zadarsku bolnicu u ožujku.</p><p><em>Ništa ga nije iznenadilo: Mirkov optimizam iznenadio je njegove prijatelje koji su ga bodrili dok je bio prikovan za krevet. On je vjerovao da će se oporaviti</em></p><p>Zbog komplikacija izazvanih dijabetesom s kojim se bori godinama, Miočić je bio na nekoliko operacija. Zadarski liječnici su mu morali amputirati na jednoj nozi potkoljenicu, a na drugoj stopalo. Zatim je otišao u KBC Dubrava gdje je odlazio na tretmane u barokomoru kako bi se što brže oporavio. Miočić nije gubio optimizam i u najtežim danima tješio je obitelj i prijatelje.</p><p>- Mirko je uvijek dobre volje, optimističan i smiren. Iz bolničkog je kreveta redovito gledao kviz i komentirao nas. Uvjerena sam da će nam se vratiti jer nam nedostaje u ekipi - rekla je Zibar.</p><h2>Pažljivo birao proteze</h2><p>Ona je poznatog lovca posjećivala u bolnici s ostatkom ekipe kviza, a Miočić se najviše obradovao dugogodišnjem suradniku i prijatelju <strong>Tariku Filipoviću </strong>(44). Glumac je Mirku najdraži voditelj, ali i dobar prijatelj s kojim se druži kad god Tarik posjeti Zadar. Pili su kavu u bolničkoj kantini, a Mirko nije odbijao obožavatelje koji su mu prilazili i molili ga da se fotografira s njima.</p><p>- Jako volim Miočića. Nas dvojica se lijepo nadopunjujemo i ta suradnja će se sigurno nastaviti čim se on oporavi - rekao je Tarik. Mirko se u bolnici raspitivao o protezama, o čijem se odabiru konzultirao s ortopedom i uz pomoć kojih je ponovno stao na noge. Omiljeni lovac godinama je radio u Zadru u izdavačkoj kući. Bio je urednik i lektor za povijesna i enciklopedijska izdanja. Otkaz je dobio 2009. godine. Proglasili su ga tehnološkim viškom te je završio na burzi i primao novčanu naknadu za nezaposlene.</p><p><em>Dugogodišnje prijateljstvo: Miočić i Filipović upoznali su se u ‘Milijunašu’. U tom kvizu Mirko se proslavio kao omiljeni pomagač, a kad se natjecao, osvojio je 32.000 kuna</em></p><h2>Nije zaradio u kvizu</h2><p>Nakon što je postao omiljeni 'džoker zovi' u kvizu “Milijunaš”, Miočić se proslavio znanjem, a gledatelji su ga zavoljeli zbog jednostavnosti i iskrenosti.</p><p>- Ja zaista nisam planirao postati profesionalni pomagač natjecateljima. Besplatno sam to radio prijateljima kojih zaista imam puno. Onda su se počeli javljati i nepoznati ljudi, a većina mi je u znak zahvalnosti honorirala moju pomoć – rekao je o svojem angažmanu u “Milijunašu”.</p><p>Prvi put je nastupio u kvizu '3, 2, 1 – ali vrijedan' sa 17 godina. Proslavio se u “Kviskoteci” pobijedivši 1982. godine, a u ukupnom poretku bio je treći najbolji igrač svih sezona. </p>